D Jesuite, eigetlig Gsellschaft Jesu (Societas Jesu), isch e katholischi Ordensgmeinschaft, wo am 15. August 1534 vom ene Fründeskreis um e Ignatius vo Loyola gründet worden isch. Näbe de üeblige drei Ordensgelübde - Armuet, Ehelosigkeit und Ghorsam - hai sich die Ordensaghörige mit eme vierte Gelübd zu bsundrigem Ghorsam gegenüber em Papst verpflichdet. Dr Orde isch 1773 uf Druck vo de absolutistische König vom Papst ufghobe, 1814 aber wider zueglo worde. Die Bezeichnig "Jesuite" isch zerst as Spottname bruucht worde, spöter aber au vom Orden sälber überno worde.